གང་ལྟར་ཡང་།སྦྱར་ཡིག་དེ་སྦྱར་བའི་གནས་ཚུལ་བྱུང་སྟེ་ཉིན་ཤས་རྗེས།རེབ་གོང་མི་རིགས་སློབ་འབྲིང་གི་སློབ་མ་ཚོས་ཞོགས་པའི་སློབ་ཁྲིད་ལ་མ་འཚོགས་པར་ཞི་བའི་སྐད་འབོད་བྱས་ཏེ།རེབ་གོང་ཁུལ་ཐོག་གི་ས་གནས་སྲིད་གཞུང་ལས་ཁུང་ནང་དུ་སོང་བའི་གནས་ཚུལ།དེའི་ཕྱི་དྲོ་ཕལ་ཆེར་དུས་ཚོད་༢དང་༣ཡས་མས་ཙམ་ལ་ཐོས།སྐབས་དེར་གྲྭ་བ་འགའ་དང་མཉམ་དུ་ཁུལ་ཐོག་ཏུ་སྔོ་ཚོད་ཉོ་རུ་ཕྱིན་དུས།གང་སར་མཉམ་འཇོག་ཡག་པོ་བྱས་ཀྱང་ཁུལ་ཐོག་ནི་སྔར་ལྟར་འཇམ་ཐིང་ངེར་འདུག་པས།དུས་ཐོག་དེར་དགོན་པའི་གྲྭ་བ་ཚོས་ཐོས་བའི་གནས་ཚུལ་དཀྲོགས་གཏམ་ཞིག་རེད་སྙམ་པ་ལས་ཡིད་ཆེས་མ་བྱུང་མོད།འོན་ཀྱང་དེའི་ཕྱི་ཉིན་རེབ་གོང་སེར་སྐྱ་ཡོངས་ཀྱི་གླེང་གཞི་ནི།རེབ་གོང་མི་རིགས་སློབ་འབྲིང་གི་སློབ་མ་ཚོས་ཞི་བའི་ཁྲོམ་སྐོར་བྱས་བའི་གནས་ཚུལ་རེད།